projecte-aina/catalan_government_crawling huggingface dataset:
Moltes persones viuen amb la dificultat de trobar l'equilibri entre el món laboral i el familiar.
Un dels reptes pel qual treballa el Govern és el d'afavorir la conciliació de la vida personal, professional i familiar per tal que s'impulsin accions i mesures amb l'objectiu d'aconseguir aquest equilibri entre treball i família.
De la mateixa manera, la Llei 18/2003, de 4 de juliol, de suport a les famílies, fa referència al fet que el Govern fomentarà mesures de conciliació de la vida familiar.
Des del Departament impulsem el programa "L'empresa responsable en l'àmbit de la família.
Família i empresa: valors compartits", i treballem per donar la força que cal a una cultura del treball que permeti una harmonia eficaç entre l'esfera laboral, la familiar i la personal, i per incidir sobre els beneficis que proporciona tant per a la família com per a l'empresa.
Creiem que cal treballar perquè el món empresarial i la societat en general prenguin consciència dels beneficis que té, tant per a l'empresa com per a les famílies, el fet de treballar amb una nova cultura social i empresarial basada en la flexibilitat, el respecte i els compromisos mutus.
Aquest model organitzatiu té un impacte positiu en tots els àmbits de la vida: econòmic, educatiu, laboral, i millora la qualitat de vida de les persones i el benestar de les famílies.
El programa "L'empresa responsable en l'àmbit de la família.
Família i empresa: valors compartits" neix amb la finalitat de promoure en el món empresarial i la societat en general una cultura, un lideratge i una política de flexibilitat per afavorir la vida en família dels seus treballadors, i així generar un impacte directe en la salut, la motivació i la satisfacció d'aquests, i repercutir directament en la productivitat i, per tant, en els beneficis de la mateixa empresa.
Amb aquest programa també volem incidir en el valor que tenen les habilitats, els coneixements i les capacitats que les persones desenvolupem a la família i en la nostra vida diària (organització del temps, treball en equip, empatia, distribució de tasques, avaluació de necessitats, etc.), ja que són transferibles en tots els àmbits que actuem i, per tant, tindran un impacte positiu en la feina.
Alguns autors ho han anomenat enriquiment treball-família.
Aquesta publicació inclou el document L'empresa responsable: 12 beneficis clau per a la família i l'empresa, que és el marc teòric i el punt de partida del programa.
Informació sobre el conjunt de recursos i serveis que ofereix la Xarxa d'atenció i recuperació integral per a les dones que es troben en situacions de violència masclista i per als seus fills i filles a càrrec.
La Direcció General d'Atenció a la Infància i l'Adolescència vetlla pel benestar dels infants i els adolescents amb alt risc de marginació social, exerceix la protecció i la tutela dels menors desemparats i ofereix informació i recursos per denunciar i actuar davant les situacions de maltractaments infantils.
L'Oficina de la Gent Gran Activa informa, assessora i orienta sobre les actuacions que vulneren els drets de les persones grans.
L'Assemblea General de les Nacions Unides va proclamar com a Dia Internacional de les Famílies el 15 de maig.
En les circumstàncies que ens ha tocat viure aquest maig de 2020, des de la Secretaria d'Afers Socials i Famílies, volem fer un reconeixement al paper tant rellevant que estan tenint les famílies durant el confinament, com a vincle que ens sosté en l'adversitat i ens dona força per continuar endavant.
El Departament de Treball Afers Socials i Famílies, més que mai, vol retre un homenatge i vol fer arribar un missatge d'agraïment als membres de totes les famílies, des dels més petits fins als més grans, incloent-hi avis i àvies, per la seva dedicació, paciència, treball, contenció, estima i fortalesa, que demostren tenir en aquest període de confinament.
Les famílies duen a terme una labor impressionant, vetllen per la cura dels més vulnerables, mantenen la il·lusió i la fortalesa a les llars catalanes.
Especialment, volem fer un agraïment a la generació "del mig"; sobretot de les mares, i cada cop més pares, que sou puntals en les famílies, que vetlleu pels avis i àvies, i teniu cura dels fills i filles, i que intenteu que tot funcioni malgrat les circumstàncies.
Sou una xarxa de suport invisible que ens fa creure en una societat i un país millors.
Compartir el temps de lleure és una bona manera d'enfortir els vincles dins de cada unitat familiar.
Per això la Generalitat de Catalunya ofereix diverses propostes de lleure i de vacances per gaudir en família.
La Generalitat ofereix des de l'any 2005 estades familiars a preus avantatjosos en els establiments de la Xarxa Nacional d'Albergs Socials de Catalunya durant els períodes de ponts, vacances i caps de setmana.
L'estada per als nens i les nenes de 0 a 3 anys és gratuïta amb tots els serveis inclosos.
Així mateix, els infants de 4 a 6 anys gaudeixen d'un descompte del 50% i els infants de 7 a 13 anys, del 25%.
Els majors de 65 anys també gaudeixen d'una tarifa més reduïda que els adults.
Les famílies nombroses i les famílies monoparentals que ho acreditin en el moment de fer la preinscripció gaudiran d'un 10% de descompte.
El programa té per objecte potenciar el lleure familiar i la convivència entre els membres del nucli familiar, així com entre les famílies.
Les places són limitades i s'atorguen per sorteig.
S'hi poden inscriure les famílies amb fills i filles menors de 18 anys.
Segons la normativa aplicable, s'entén per família monoparental aquella que està formada per un o més fills menors de vint-i-un anys, o de vint-i-sis si estudien, que conviuen amb una sola persona i en depenen econòmicament.
Les famílies monoparentals poden estar formades per:
- No percebre la pensió d'aliments fixada judicialment.
- Percebre la pensió per un import inferior al 50% de l'IRSC (índex de renda de suficiència de Catalunya) per cada infant.
- En el cas que la persona hagi patit abandonament o violència masclista, d'acord amb la Llei del dret de les dones a eradicar la violència masclista amb infants a càrrec.
- En el cas que un progenitor tingui infants a càrrec i que l'altre progenitor estigui empresonat o hospitalitzat o en altres situacions similars durant un any o més.
Hi ha dues categories de famílies monoparentals: l'especial i la general.
• Consells pràctics per a joves durant el confinament
Si les famílies mostren dubtes o dificultats sobre l'educació dels seus fills o la convivència familiar, on poden trobar recursos per a l'acompanyament familiar emocional?
ESTABLIR RUTINES I DEIXAR ESPAIS LLIURES
EL SENTIT DE L'HUMOR I LA PACIÈNCIA
És important explicar la malaltia als nens i nenes, amb l'objectiu de tranquil·litzar i acompanyar la criatura en el seu procés d'acceptació i assimilació de l'elevadíssim risc de contagi.
Els nens i nenes es fixen molt en com nosaltres i els que tenen al voltant afrontem una situació.
Cal tenir en compte que nosaltres som el model i la referència i hem de procurar mantenir amb ells la mateixa relació.
Si noten canvis, poden sentir que estem enfadats amb ells i sentir-se culpables.
Com escollim el moment adequat per comunicar una mort a un infant o adolescent és una de les decisions més complexes i que se solen postergar, però és important tenir present un seguit de recomanacions per ajudar els infants a recuperar-se de la pèrdua de l'ésser estimat:
La Federació de Famílies Monoparentals de Catalunya treballa per a famílies encapçalades per un únic progenitor, principalment dones.
El seu fi és lluitar per visualitzar les dificultats de les famílies monoparentals, treballar per millorar la seva qualitat de vida i donar eines que facilitin la vida amb els seus fills i filles sense por de l'atur, de la pobresa i de l'exclusió social pel fet de ser progenitors sols en la cura i l'atenció dels seus fills i filles.
També reivindica la igualtat de drets i oportunitats per a les famílies monoparentals en una societat que, tot i ser cada dia més diversa, encara no entén la realitat i les problemàtiques d'altres tipus de famílies que no siguin les tradicionals.
La Fundació té la finalitat d'ajudar i protegir les dones joves en general que es troben en situació de risc o exclusió social.
La seva missió és acollir i acompanyar aquestes persones per tal de facilitar la seva inserció social i laboral.
Ofereix un Servei Residencial d'Acció Socioeducativa adreçat a dones gestants o amb infants menors de 3 anys en situació de dificultat social, personal i econòmica.
Proporciona, a les mares i els seus infants, un habitatge on poder consolidar les competències apreses i avançar en el procés d'autonomia global, personal i maternal, a fi de trencar la condició d'exclusió en què es troben, i una escola bressol que comparteix amb la família la cura i l'educació dels infants i que s'organitza d'acord amb els principis de l'educació inclusiva i coeducadora.
La Fundació Privada Teresa Gallifa treballa per la inclusió social de les dones embarassades i mares monoparentals, perquè puguin gaudir de la seva maternitat amb el suport que necessiten i formar un nucli familiar basat en l'estima i la criança positiva.
Ajuda i acompanya les persones amb trastorns de la conducta alimentària i les seves famílies durant el procés i l'evolució de la malaltia.
Compta amb grups d'ajuda mútua i tallers temàtics per a les famílies.
També vol conscienciar la societat, les autoritats sanitàries i els mitjans de comunicació dels greus perjudicis que pateix la joventut, especialment les dones, com a conseqüència d'aquests trastorns, principalment l'anorèxia i la bulímia.
Duu a terme activitats per conscienciar i implicar les persones, empreses i institucions en la prevenció d'aquestes malalties: programes de formació en prevenció i promoció de la salut per a joves, pares/mares i sanitaris, formació a educadors i organitzacions socials, treballs d'investigació, etc.
Compta amb el programa "Cuidar al cuidador", que proporciona suport a les famílies i els acompanya durant el procés del tractament i la curació, dotant-los d'eines mitjançant instruments de formació i informació.
Des de l'any 1998, els centres ABB treballen en tots els àmbits relacionats amb els trastorns de conducta alimentària (TCA) a partir d'un enfocament multidisciplinari, atès que aquests trastorns s'han de tractar tant des de la disciplina nutricional i simptomàtica com des del treball psicològic en profunditat.
L'experiència adquirida per la seva Unitat de Trastorns Alimentaris al llarg d'aquests darrers anys, els ha permès avançar i millorar constantment el seu sistema de tractaments.
L'objectiu és defensar els drets de les persones amb autisme i les seves famílies durant el seu cicle vital en inclusió escolar, inclusió laboral i inclusió social.
Les persones amb autisme tenen dret a ser ateses segons l'especificitat de la seva condició per professionals formats en autisme.
L'associació facilita informació i assessora les famílies, i també afavoreix la relació i el suport mutu entre elles.
Dona a conèixer el trastorn i promou la sensibilització social; col·labora amb els professionals de la salut i l'educació; promou el millor tractament, educació i desenvolupament per aconseguir la integració social i laboral de les persones amb aquest trastorn; treballa per aconseguir la seva integració en els serveis i les activitats de comunitat, i ofereix xerrades i tallers formatius, així com activitats d'oci per a tota la família.
L'associació és una entitat sense ànim de lucre formada per famílies amb un o més membres dins de l'espectre de l'autisme que treballa dia a dia per aconseguir la plena inclusió i la igualtat d'oportunitats i per millorarl'autonomia, de manera que empodera el col·lectiu de persones amb trastorn de l'espectre autista i Asperger i repercuteix així en el conjunt de la societat.
Proporciona suport i orientació a les famílies de les persones amb autisme, empoderant-les per acompanyar de forma efectiva i segura el seu desenvolupament, i per viure el trastorn amb normalitat.
Promou l'autonomia i el desenvolupament personal de les persones amb autisme.
Junts neix arrel de la transformació de l'Associació Aprenem Maresme en la Fundació Junts Autisme.
Aprenem Maresme era una associació nascuda l'any 2010 a Arenys de Mar per iniciativa d'un col·lectiu de pares i mares amb l'idea de defensar els drets dels seus fills i filles, donar resposta a les necessitats de les famílies de persones amb TEA, impulsar serveis especialitzats a la comarca del Maresme i altres zones d'influència i sensibilitzar el conjunt de la societat catalana sobre la realitat de l'autisme.
TDAH Catalunya és una associació d'afectats pel trastorn per dèficit d'atenció amb hiperactivitat o sense (TDAH) i trastorns associats.
La seva finalitat és millorar la qualitat de vida dels afectats de TDAH i de les seves famílies.
Associació formada per afectats i familiars de persones amb TDAH.
L'àmbit d'actuació de l'associació és el territori català.
Realitzen tallers d'ajuda mútua per a pares, tallers per a adults amb TDAH, tallers per professionals de l'educació, sessions a pares i educadors sobre les pautes a seguir amb els nens i nenes, i sortides familiars d'intercanvi i suport mutu.
Adana té la finalitat de millorar la qualitat de vida de les persones amb trastorn per dèficit d'atenció amb hiperactivitat (TDAH).
Creada per informar, formar i ajudar tots els que estan interessats en aquest trastorn, pretén desenvolupar tots els mitjans possibles per reduir els efectes negatius que el TDAH provoca en nens, joves i adults, perquè s'integrin feliçment en la seva vida diària.
L'Associació Catalana Síndrome X Fràgil (persones que pateixen dificultats que van des de problemes d'aprenentatge fins a una disminució en la capacitat intel·lectual) és un organisme que agrupa familiars i professionals.
Alguns dels seus serveis són l'atenció a les demandes de les famílies, l'atenció psicoterapèutica i l'assessorament a escoles.
Disposa de grups d'ajuda mútua per a famílies amb fills afectats per la síndrome, amb la voluntat d'ajudar les famílies a afrontar el diagnòstic, aprenent per mitjà de les vivències dels altres, i vetllant per la salut emocional i psicològica de les famílies.
La Fundació està dedicada a l'atenció psicosocial dels pacients amb tics i síndrome de La Tourette, el trastorn neurològic que es caracteritza per la producció de tics motors i vocals crònics.
Aquests pacients acostumen a tenir trastorns associats, el trastorn obsessiu compulsiu i el trastorn per dèficit d'atenció amb hiperactivitat.
Vol donar suport, orientació i assessorament a les persones afectades per la síndrome de La Tourette, als familiars i als professionals, oferint-los la informació i l'atenció necessàries.
Tenen un projecte de suport psicoeducatiu per als familiars de persones afectades, que ofereix grups de suport psicoeducatius.
S'organitzen tallers, cursos, grups de treball i xerrades col·loqui.
Totes les activitats són gratuïtes i s'adrecen a totes les AMPA de Catalunya.
Organitza, amb la col·laboració de les AMPA federades, activitats per millorar la relació família-escola mitjançant trobades, sessions de treball, visites i reunions tant nacionals com internacionals.
Programa de formació que consisteix en xerrades i tallers per a totes aquelles AMPA i altres entitats que vulguin instruir les famílies en temes diversos.
S'ofereix formació especialitzada per a famílies i cuidadors del nen i de l'adolescent.
S'organitzen periòdicament tallers de primers auxilis i conferències gratuïtes per abordar i formar les famílies en temes fonamentals per al desenvolupament de l'infant i de l'adolescent.
Entitat que impulsa la sensibilització, la prevenció i l'educació de la societat en l'àmbit de la salut sexual i reproductiva.
Organitza xerrades perquè, a partir d'una dinàmica participativa i de debat, les famílies amb adolescents reflexionin sobre les noves emocions, les sensacions i els desitjos que es viuen en aquesta etapa tan important, i perquè coneguin els canvis en les relacions i els conflictes que se'n deriven.
Com a organisme executor del Pla nacional d'impuls de la seguretat TIC, aprovat pel Govern de la Generalitat de Catalunya el 17 de març de 2009, té la missió de garantir una societat de la informació segura per a tots.
Ofereix sessions formatives per fomentar la participació de tota la família en la utilització segura de les tecnologies de la informació i la comunicació, per reforçar les competències bàsiques que els permetin navegar amb seguretat i per evitar aquells casos on el risc d'exclusió digital és major.
El cos dels Mossos d'Esquadra organitza xerrades sobre els riscos, els continguts il·legals i inadequats detectats a Internet.
El Departament impulsa el Programa de suport a adolescents embarassades amb la voluntat d'oferir informació i atenció integral a adolescents i joves, a les seves famílies i a professionals.
El programa vetlla perquè les adolescents i les famílies que es troben en aquesta situació rebin tota la informació i l'acompanyament, i també suport i orientació en l'embaràs i etapes posteriors.
En el marc d'aquest projecte, s'ha impulsat, juntament amb l'entitat ABD, la creació de Preinfant, web per a adolescents embarassades.
Es tracta d'un web que pretén donar eines i recursos a les joves durant l'embaràs, en el moment del part i, finalment, en la criança del bebè en els primers mesos de vida i fins als tres anys.
L'objectiu principal del web, però, és convertir-se en un espai interactiu d'intercanvi d'experiències entre les joves i les adolescents i, a la vegada, entre les noies i els professionals.
Oferim als professionals informació que els pot ajudar a donar suport i acompanyament a l'adolescent embarassada.
En aquest espai la família d'una jove embarassada trobarà orientació sobre com acompanyar-la tant en la presa de decisions com durant l'embaràs, el part i la seva maternitat.
Disposa també d'un servei per fer consultes en línia o per telèfon de manera privada.
La família pot ser un suport molt important per a la jove embarassada.
A continuació recomanem diferents recursos que dotaran les famílies d'eines per orientar-la i acompanyar-la.
En aquest espai la família d'una jove embarassada trobarà orientació sobre com acompanyar-la tant en la presa de decisions com durant l'embaràs, el part i la seva maternitat.
Disposa també d'un servei per fer consultes en línia o per telèfon de manera privada.
La secció 'Famílies en xarxa' recull informació molt diversa d'interès per a les famílies.
Concretament, en l'Espai suport' us donem a conèixer entitats que us poden acompanyar en diversos moments de dificultat de la vostra vida.
Una sospita d'embaràs inesperat o imprevist pot crear confusió i dificultat per enfrontar-se a la situació.
Davant d'això, és important disposar de tota la informació perquè l'adolescent trobi la resposta a tots els dubtes de manera clara i propera, i l'acompanyament personalitzat en els casos que ho requereixin.
Necessitarà que l'orientin i li donin eines per encarar el seu futur embaràs amb coneixement.
Us presentem diversos recursos per obtenir informació, fer consultes o trobar el suport que necessiteu:
En aquest espai l'adolescent trobarà la informació necessària per disposar dels recursos que l'ajudaran a tirar endavant el seu embaràs sense riscos, assumint i implicant-se en tot el procés, especialment en l'autocura d'ella i del futur nadó.
Els bebès i els infants petits ho necessiten tot dels adults que els envolten.
Les seves necessitats són constants, per tant, és important dotar a les mares joves d'eines i recursos per protegir la seva salut i la del seu nadó, per enfortir les seves capacitats com a mare que potenciïn la pràctica d'una parentalitat positiva.
S'ofereix un servei individual, familiar i grupal a les famílies que tenen fills adoptius.
És un espai de consulta i d'orientació per resoldre dubtes i enfrontar-se a les dificultats sorgides en l'àmbit familiar, on es pugui tractar diferents temes, necessitats i obstacles que puguin aparèixer durant el procés posterior a l'adopció, i on les famílies i els fills i filles adoptats intercanviïn experiències i s'ajudin mútuament.
La Guia de prestacions i serveis a les famílies, que la Secretaria d'Afers Socials i Famílies actualitza periòdicament, informa des d'una perspectiva general dels ajuts i els serveis que les administracions destinen actualment a totes les famílies.
Aquesta Guia ofereix informació sobre prestacions en temps, com els permisos i reduccions de jornada quan neix un infant; prestacions econòmiques d'àmbit estatal i d'àmbit autonòmic; desgravacions fiscals; ajuts específics per a famílies nombroses, i altres tipus d'ajuts i serveis com el transport escolar, les beques a l'estudi, els ajuts per a l'adquisició de llibres de text i diversos programes de formació per a pares i mares, entre d'altres.
Per facilitar-ne la consulta, s'indica l'administració i l'organisme responsables de cada prestació o ajut, així com l'adreça per obtenir-ne més informació o bé presentar, si escau, la sol·licitud corresponent.
Al final també inclou la legislació de referència, pàgines web, adreces i telèfons d'interès.
Aquesta Guia solament està disponible en la versió digital atès que s'actualitza periòdicament.
El Pla Interdepartamental de Suport a les Famílies 2012-2016 té com a objectiu principal planificar i desenvolupar una acció de govern integral i transversal de les mesures que desenvolupen els departaments de la Generalitat de Catalunya en l'àmbit de suport a la família.
Entén la família com a estructura social bàsica i pretèn millorar-ne la qualitat de vida i contribuir a construir una societat més justa i cohesionada.
Per tant, el Pla esdevé una eina per enfortir les polítiques de suport a la família i un nou marc d'ordenació general de les polítiques familiars a Catalunya.
Document que recull les actuacions interdepartamentals 2017, que s'integren dins l'estructura del Pla Interdepartamental de Suport a la Famílies, amb indicadors.
Document que recull les actuacions interdepartamentals 2016, que s'integren dins l'estructura del Pla Integral de Suport a la Família.
Document que recull les actuacions interdepartamentals 2015, que s'integren dins l'estructura del Pla Integral de Suport a la Família, amb indicadors.
Document que recull les actuacions interdepartamentals 2014, que s'integren dins l'estructura del Pla Integral de Suport a la Família, amb indicadors.
Document que recull les actuacions interdepartamentals 2013, que s'integren dins l'estructura del Pla Integral de Suport a la Família, amb indicadors.
Document que recull les actuacions interdepartamentals 2012, que s'integren dins l'estructura del Pla Integral de Suport a la Família.